
Proba E. d)
Biologie vegetală şi animală
	Model
Filiera teoretică – profilul real;
Filiera tehnologică – profilurile: tehnic, resurse naturale şi protecţia mediului;
Filiera vocaţională – profilul militar.

• Toate subiectele sunt obligatorii. Se acordă zece puncte din oficiu.
• Timpul de lucru efectiv este de trei ore.
I. TÉTEL 											(30 pont) 
A                                                                                                                                                  4 pont
Írja a vizsgalapra azokat a fogalmakat, amelyekkel kiegészítve az alábbi kijelentést, az helyessé válik. 
A zárvatermő növényeket az embrióban található sziklevelek száma alapján ................................ és ................................ csoportjába soroljuk.  
B                                                                                                                                                   6 pont
Adjon meg két példát a kötőszövetekre, és mindegyikhez írjon egy-egy jellemző tulajdonságot.
C                                                                                                                                                10 pont
Írja le a vizsgalapra a helyes válasznak megfelelő betűjelet. Minden kérdésnek egyetlen helyes válasza van.
1. Az ember hímivarsejtjei az alábbi szervekben képződnek:
A. petefészkek
B. petesejtek
C. méh
D. herék
2. A maximális kondenzációval jellemezhető, kétkromatidás kromoszómák a mitózis következő szakaszában figyelhetők meg:
A. anafázis
B. metafázis
C. profázis
D. telofázis
3. A mitokondriumok szerepe:
A. a sejt szaporodása
B. sejten belüli emésztés
C. energiafelszabadítás
D. fehérjeszintézis

4. A gégegyulladás a következő szervrendszer betegsége:
A. keringési
B. emésztő
C. kiválasztó
D. légző
5. A tejsavas erjedést a következő termék előállítására használják:
A. joghurt
B. ecet
C. kenyér
D. bor

D 												10 pont 
Olvassa el figyelmesen a következő kijelentéseket. Ha helyesnek ítéli, írjon a vizsgalapra a kijelentés száma mellé I betűt. Ha hamisnak ítéli, a vizsgalapra, a kijelentés száma mellé H betűt írjon, majd módosítsa részben a kijelentést úgy, hogy az igazzá váljon. E célból a megfelelő tudományos információt használja. Tagadó kijelentés használata nem fogadható el.

1. . A plasztiszok a növényi és algasejtekre jellemző sejtszervecskék.
2. A bazídiumos gombák a Protista országba tartoznak.
3. Az ultraibolya sugárzások kémiai mutagén tényezők.
II. TÉTEL 											(30 pont)
A. 18 pont
A belső környezet a szervezet összes extracelluláris (sejten kívüli) folyadékát jelenti.
a) Nevezze meg a vér egy szerepét és két alkotórészét.
b) Magyarázza el a B-limfociták szerepét a szervezet védekezésében.
c) Számítsa ki a felnőtt ember vérplazmájában található víz tömegét az alábbi adatok alapján:
- a vér a testtömeg 7%-át teszi ki;
- a vérplazma a vér tömegének 55%-át teszi ki;
- a víz a vérplazma tömegének 90%-át teszi ki;
-  a felnőtt ember testtömege 63 kg!
Írja le a feladat megoldásának valamennyi lépését.
d) Egészítse ki a feladat c) alpontját egy új kérdéssel, biológiai tudományos információt használva, majd válaszoljon rá!
B. 12 pont
Két paprikafajtát kereszteznek, amelyek termése színében és alakjában különbözik egymástól. Az egyik paprikafajta termése piros színű (g), kerek  (R), és a termés alakjára nézve heterozigóta; a másik paprikafajta termése sárga színű (G), hosszúkás (r), és a termés színére nézve heterozigóta. Az F₁ nemzedékben különböző örökletes tényezőkombinációkkal rendelkező utódok keletkeznek. Határozza meg a következőket:
a) a szülők genotípusait;
b) az egyes szülők által termelt gamétatípusokat;
c) az F₁ nemzedék azon utódainak százalékos arányát, amelyek mindkét recesszív tulajdonságot mutatják; továbbá a sárga színű és kerek  termésű F₁ utódok genotípusát;
d) Egészítse ki ezt a feladatot egy új kérdéssel, biológiai tudományos információt használva, majd válaszoljon rá! Írja le a feladat megoldásának minden lépését!
III. TÉTEL 											(30 pont) 
1. 												14 pont
Az ingerlékenység az élőlények egyik életműködése.
a) Határozza meg az agyvelő elhelyezkedését, és nevezze meg annak két szerkezeti alkotóelemét.
  b) Magyarázza meg a következő állítást: „A gerincvelő reflexműködést lát el.”
  c) Fogalmazzon meg négy kijelentő mondatot, tartalmanként kettőt, a megfelelő tudományos nyelvezetet használva. Ehhez használja fel a következő tartalmakra vonatkozó ismereteit:
- A növények mozgástípusai
- A Parkinson-kór
2.                                                                                                                                                 16 pont
Az érzékszervek az idegrendszerrel és a mozgásrendszerrel együtt részt vesznek a kapcsolatteremtő működések megvalósításában.
a) Nevezze meg a szemgolyó három szerkezeti alkotóelemét.
b) Írjon egy érvet a következő állítás mellett: „Az ember egyes látászavarai javíthatók.”
c) Alkosson egy miniesszét „Az emlősök végtagjainak csontváza és izomzata” címmel, felhasználva a megfelelő tudományos tartalmakat! E célból tartsa be a következő lépéseket: 
- soroljon fel a témának megfelelő hat fogalmat; 
- alkosson három-négy összetett mondatból álló összefüggő szöveget, amelyben helyesen és összefüggéseikben használja a felsorolt fogalmakat!

